Na temelju članka 23. stavka 3. Zakona o vodama („Narodne novine broj 153/09, 63/11, 130/11, 56/13. i 14/14), a u vezi s člankom 146. Zakona o izmjenama i dopunama Zakona o vodama („Narodne novine“ broj 56/13) i članka 30. Statuta Općine Sveti Ivan Žabno („Službeni glasnik Koprivničko- križevačke županije“ broj 10/13. i 2/18), Općinsko vijeće Općine Sveti Ivan Žabno na sjednici 28. ožujka 2018. godine donijelo je

 **O D L U K U**

 **O PRIJENOSU PRAVA VLASNIŠTVA NAD KOMUNALNIM VODNIM**

 **GRAĐEVINAMA ZA JAVNU VODOOPSKRBU I ODVODNJU**

 **NA PODRUČJU OPĆINE SVETI IVAN ŽABNO**

 Članak 1.

 Ovom Odlukom Općina Sveti Ivan Žabno prenosi bez naknade u vlasništvo i na upravljanje komunalne vodne građevine za javnu vodoopskrbu i odvodnju koje su u vlasništvu Općine Sveti Ivan Žabno, javnom isporučitelju vodnih usluga trgovačkom društvu Vodne usluge d.o.o., Ulica Drage Grdenića 7, Križevci.

 Predmetni prijenos je neoporeziv.

Članak 2.

 Prijenos vodnih građevina na javnog isporučitelja vodnih usluga iz članka 1. ove Odluke, određuje se danom 01.05.2018. godine.

 Članak 3.

 Općinsko komunalno poduzeće Park d.o.o. obvezuje se do utvrđenog roka iz članka 2. ove Odluke, dostaviti Vodnim uslugama d.o.o. Križevci popis komunalnih vodnih građevina javne vodoopskrbe i odvodnje koje se prenose, s knjižnom vrijednosti opreme i građevina evidentiranih u računovodstvu Općinskog komunalnog poduzeća Park d.o.o.

 Članak 4.

 Ovlašćuje se općinski načelnik Općine Sveti Ivan Žabno sa Vodnim uslugama d.o.o. zaključiti ugovor o prijenosu komunalnih vodnih građevina javne vodoopskrbe i odvodnje kojim će se utvrditi međusobna prava i obveze prenositelja i stjecatelja.

 Članak 5.

 Stupanjem na snagu ove Odluke prestaje važiti Odluka o upravljanju građevinama za javnu odvodnju na području Općine Sveti Ivan Žabno („Službeni glasnik Koprivničko-križevačke županije" broj 11/15).

 Članak 6.

 Ova Odluka stupa na snagu osmog dana od dana objave u „Službenom glasniku Koprivničko- križevačke županije“.

 OPĆINSKO VIJEĆE OPĆINE SVETI IVAN ŽABNO

KLASA: 363-02/18-01/02

URBROJ: 2137/19-02/1-18-1

Sveti Ivan Žabno, 28. ožujka 2018.

 PREDSJEDNIK:

 Krešimir Habijanec